Jonas Lihaug Fredriksen

Jonas Lihaug Fredriksen (født 5. mai 1989 i Antwerpen) er en norsk youtuber, programleder og tidligere komiker.

Utdanning 
Fredriksen har studert journalistikk ved Høgskulen i Volda.

Karriere

Fra YouTube til NRK 
Sammen med Henrik Hildre startet han YouTube-kanalen Baibai og Huginn i 2014. Der publiserte de for det meste videoer av at de spilte spill som Minecraft og Rocket League samtidig som de snakket sammen om spillet og verden utenom..  

Fredriksen og Hildre vant bransjeprisen Gullsnutten i kategorien «Årets Youtuber» i 2016 og tok over programlederrollen for NRKs YouTube-kanal FlippKlipp i perioden 2015–2018. FlippKlipp Studio er en YouTube-kanal driftet av NRK Super-redaksjonen.  Duoen gikk etter dette videre til Underholdningsavdelingen i NRK for å drive podkasten Jonas og Henrik og medvirke i NRKs YouTube-kanal NRK 4ETG, sammen med Martha Leivestad og Henrik Farley. I september i 2019 sluttet Henrik Hildre i 4ETG og begynte som redaktør i Donald Pocket. Fredriksen sluttet i 4ETG 1. juni 2020.

Ny YouTube-kanal 
Han startet sin egen YouTube-kanal 12. mai 2020, som per desember 2021 hadde 50.000 abonnenter. Også denne kanalen er viet spill som Minecraft og Among Us.

Realityserie på TV2 
Fredriksen var deltaker i realityserien Forræder på TV2 høsten 2022. Fredriksen var en av tre deltagere som var tildelt rollen som «forræder», og ble forvist av gruppen i episode 8.

Referanser

Eksterne lenker 
 
 

Norske programledere
Ansatte i NRK
Youtubere fra Norge
Nordmenn kjent via pseudonym
Alumni fra Høgskulen i Volda